༄། ། བྱ་བ་གཏང་བར་བསྐུལ་བ་བླང་བར་མི་བྱ་ཁྱད་དུ་མི་བསད་ཞེས་པ། །  ལར་སྐྱེས་བུ་དམ་པ་རྣམས་ཀྱི་བྱ་བ་བཏང་། སྤྲོས་པ་བཅད། རི་ཁྲོད་ཀྱི་དགོན་པར་སྒྲུབ་པ་ཚུལ་བཞིན་དུ་བྱས་པའི་དུས་སུ། ཀྱེ་ཨེ་མ་ཧོ། ངོ་མཚར་ཆེ། རྨད་དུ་བྱུང་། ལྷ་དང་བཅས་པའི་འཇིག་རྟེན་འདིར། ཐུབ་པའི་བཀའ་བཞིན་དུ་བྱེད་པ་སྦྱངས་པའི་ཡོན་ཏན་ལ་གནས་པ། རི་ཁྲོད་ཀྱི་དགོན་པ་བསྟེན་པ། འདི་ལྟ་བུ་ཞེ་ནས་ཐམས་ཅད་དགའ་བ་དང་། དད་པ་དང་། གུས་པར་གྱུར་པས་ཅི་ཡོད་ཚད་ཐམས་ཅད་འབུལ། དགོས་དགོན་པ་འབུལ། དེ་ལ་ལྟོགས་སྡུག་འཕོངས་པ་མ་ཁྱགས་པས་དགོན་པ་བླངས། དགོན་པ་གནས་དང་འབྲེལ། གནས་གཞི་ཁ་སྨྲས་དང་བྲལ། ཁ་སྨྲས་རྩོད་པ་བྱེད་པའི་ཁྲལ་དམག་ལས་དང་གོས་རང་ལ་འབབ། འཇིགས་སུ་རུང་བའི་གཡང་སར་མ་ཚོར་བར་རང་དབང་མེད་པར་འགྲོ་བ་ཡིན་པས། བླང་བར་ནི་མི་བྱ། གུས་པར་ནི་མི་བྱ། ཁྱད་དུ་མི་བསད། བསྟོད་པ་བྱས་ལ་བཞགཅེས་གསུངས་སོ། ། ། ། ༤༣༠༽